   ساهيوال (ويب ڊيسڪ) پنجاب جي مشهور اسٽيج اداڪارا روپ چوڌري کي پنهنجي مڙس فائرنگ ڪري قتل ڪرڻ کانپوءِ پاڻ به آپگهات ڪري ڇڏيو. ساهيوال جي فرينڊز ٿيٽر ۾ جمعي جي رات روپ چوڌري جو شو هو، جنهن کانپوءِ ان سان سندس مڙس جو ڪنهن ڳالهه تي جهيڙو ٿي پيو. ٻنهي ۾ ڏند چڪ ايتري تائين وڌي وئي جو مڙس اڳ ۾ فائرنگ ڪري زال کي قتل ڪري ڇڏيو، پوءِ پاڻ کي به گولي هڻي انت آڻي ڇڏيو. پوليس جو چوڻ آهي ته ٿيٽر کي سيل ڪري واقعي جي جاچ شروع ڪئي وئي آهي.